**EXPERTUL ELECTORAL**

**Ce este Corpul experților electorali?**

Corpul experților electorali este o bază de date înființată, gestionată și actualizată de către Autoritatea Electorală Permanentă, cuprinzând persoanele care pot îndeplini funcțiile de **președinți ai birourilor electorale ale secțiilor de votare** din țară și străinătate sau **locțiitori** ai acestora.

La alegerile pentru Parlamentul European din 26 mai 2019, conform Ordonanței de [urgență a Guvernului nr. 6/2019](http://www.roaep.ro/legislatie/wp-content/uploads/2019/02/OUG-nr.-6-2019.pdf) privind unele măsuri pentru buna organizare și desfășurare a alegerilor pentru membrii din România în Parlamentul European din anul 2019, **indemnizația expertului electoral este de 190 de lei, pentru maximum 5 zile.**

Intră [aici](http://www.roaep.ro/instruire/corpul-expertilor-electorali/) pentru afla:

* **Cine poate fi expert electoral;**
* **Cum puteți face parte din Corpul experților electorali;**
* **Ce condiții trebuie să îndepliniți pentru a putea fi admis în Corpul; experților electorali pe baza avizului favorabil acordat de Autoritatea Electorală Permanentă;**
* **Cum vă puteți înscrie pentru a fi admis în Corpul experților electorali pe baza avizului favorabil acordat de Autoritatea Electorală Permanentă;**
* **Cum veți afla că ați fost admis în Corpul experților electorali pe baza avizului favorabil acordat de Autoritatea Electorală Permanentă;**
* **Ce condiții trebuie să îndepliniți pentru a fi admis în Corpul experților electorali pe baza de examen;**
* **Cum vă puteți înscrie pentru a fi admis în Corpul experților electorali pe baza de examen;**
* **Înscrierea la examenul de admitere în Corpul experților electorali organizat într-un centru de examinare pus la dispoziție de către primar sau prefect se poate realiza în oricare din următoarele forme;**
* **În ce constă examenul de admitere în Corpul experților electorali;**
* **Cum veți afla că ați fost admis în Corpul experților electorali pe baza de examen.**

**IMPORTANT: Pentru alegerile din data de 26 mai 2019, tragerea la sorți va avea loc în data de 12 mai** **2019.**

**Intră** [aici](http://www.roaep.ro/management-electoral/management-electoral/corpul-expertilor-electorali/) **ca să afli dacă ai fost selectat la tragerea la sorți.**

**Atribuțiile expertului electoral**

* Înscrii în lista electorală suplimentară persoanele prevăzute de lege;
* În baza rezultatelor generate de Sistemul informatic de monitorizare a prezenţei la vot şi de prevenire a votului ilegal, a comunicărilor efectuate prin intermediul acestuia şi a verificării actului de identitate:
* permiți alegătorului care îndeplineşte condiţiile prevăzute de lege şi este înscris în lista electorală permanentă sau în copia de pe lista electorală complementară să voteze;
* opreşti de la votare persoana care nu a împlinit vârsta de 18 ani până în ziua votării şi persoana care şi-a pierdut drepturile electorale;
* îndrumi alegătorul să voteze la secţia de votare la care este arondat, în cazul în care este arondat la altă secţie de votare;
* radiezi din lista electorală permanentă persoana care este înscrisă în lista electorală permanentă existentă la altă secţie de votare;
* te pronunți în privința cererilor pentru urna specială formulate de alegătorii care nu se pot deplasa la sediul secţiei de votare din cauză de boală sau invaliditate.
* Poți suspenda votarea pentru motive temeinice, dar nu mai mult de o oră;
* Soliciți personalului care asigură paza să îndepărteze din localul secției de votare orice persoană care face propagandă pentru sau împotriva unui competitor politic;
* Retragi acreditarea persoanei care încalcă în orice mod actul de acreditare;
* La ora 21:00 declari votarea încheiată şi dispui închiderea localului secţiei de vot;
* După încheierea votării, în prezenţa membrilor biroului electoral, declanşezi operaţiunile de numărare a buletinelor de vot şi de consemnare a rezultatului votării.

**PROGRAMUL TĂU DE LUCRU**

**În preziua votării**

La ora 18:00, te prezinți la sediul secției de votare, împreună cu membrii biroului electoral și dispui măsurile necesare pentru asigurarea ordinii şi corectitudinii operaţiunilor de votare: îndepărtarea materialelor de propagandă electorală de orice tip din şi de pe clădirea sediului secţiei de votare; fixarea posturilor de pază în jurul localului de vot.

**În ziua alegerilor**

La ora 6:00, te prezinți la sediul secției de votare, împreună cu membrii biroului electoral. În prezenţa acestora, verifici urnele, cabinele, existenţa listelor electorale, a buletinelor de vot şi a ştampilelor necesare votării, închizi şi sigilezi urnele prin aplicarea ştampilei de control. Asiguri aplicarea ştampilei de control pe ultima pagină a fiecărui buletin de vot.

1. **CONTACT:**

e-mail: [expert@roaep.ro](mailto:expert@roaep.ro)